Milers de persones gaudeixen de la Fira del Porrat d'Alaquàs
26/04/2010

# Milers de persones gaudeixen de la Fira del Porrat d'Alaquàs

*   26/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11992

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11992%2F0&title=Ajuntament%20d%27Alaqu%C3%A0s.%20Premsa.Milers%20de%20persones%20gaudeixen%20de%20la%20Fira%20del%20Porrat%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11992/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11992/26042010img_5561_Form_4.jpg)](https://www.alaquas.org/ficheros/documentos/2010/2/11992/26042010img_5561_Form_10.jpg "<a href='https://www.alaquas.org/ficheros/documentos/2010/2/11992/26042010img_5561_Form_10.jpg' target=_blank><i class='fa fa-external-link' aria-hidden='true'></i>.Milers de persones gaudeixen de la Fira del Porrat d'Alaquàs</a>")

La Penya El Foc 2000 celebra el X aniversari d'aquesta festa organitzada en honor a Sant Francesc de Paula, patró d'Alaquàs. Els organitzadors van repartir en el matí del diumenge més de 4000 racions d'arròs amb fesols i naps per a tota la població

Alaquàs ha acollit aquest cap de setmana la X edició de la tradicional Fira del Porrat ubicada al parc del Roser. Milers de persones han gaudit enguany d'aquesta festa organitzada per l'associació cultural Penya El Foc 2000, l'Orde Mínima Seglar i l'associació cultural Mare de Déu de l'Olivar per commemorar la festivitat en honor a Sant Francesc de Paula, patró d'Alaquàs.

Segons els organitzadors, la Fira del Porrat ha superat enguany l'índex de participació d'anys anteriors. La inauguració oficial d'aquesta nova edició es va celebrar el divendres 23 d'abril. La comitiva, encapçalada per l'Alcaldessa d'Alaquàs, Elvira García Campos, regidors i regidores de la Corporació Municipal i els representants de les entitats organitzadores, van realitzar un recorregut per tot el recinte per obrir oficialment les activitats i els espectacles del pòrtic medieval instal·lat al carrer Perolers amb motiu de l'aniversari.

La inauguració va donar pas a una completa programació en què ha hagut festa per als més menuts, jocs tradicionals, sopars populars i el cuinat de les típiques calderes d'arròs amb fesols i naps per a tota la població.

La gran festa per als xiquets i xiquetes va tindre lloc el dissabte a partir de les 11:30 hores. A les 13:30 hores hi va haver una gran _globotà_ i a les 17 hores es va celebrar la X marató de truc Festa del Porrat. A les 21:30 hores va tindre lloc el sopar popular i el lliurament de premis als guanyadors de la marató de truc.

El diumenge, com es tradicional, es van cuinar les tradicionals calderes de Sant Francesc de Paula a càrrec de l'Associació Cultural Penya el Foc 2000, l'Orde Mínima Seglar i l'Associació Cultural Mare de Déu de l'Olivar amb la col·laboració de la colla de cuiners de Massalfassar. Més de 4.000 racions d'arròs amb fesols i naps, plat típic de la gastronomia de l'Horta, es van repartir en un acte que va superar la participació d'anys anteriors. Es tracta d'una de les activitats més populars entre la població i que, a més, compta amb una llarga tradició que va perdre's durant molts anys però que han recuperat els actuals organitzadors amb gran èxit d'acollida.

Al llarg del matí del diumenge, el grup de danses l'Olivar d'Alaquàs va oferir també al parc de la Sequieta una actuació de balls regionals, dins de la programació del Porrat.

La festa va finalitzar per la vesprada després de la tradicional missa i el novenari al que va seguir el trasllat de la imatge de Sant Francesc de Paula a la seua capella, situada al passatge Amadeu Aguilar. A les 23 hores es va realitzar la clausura oficial del Porrat 2009.